Детска градина №167 "Малкият принц" се включи в конкурса на Столична община за финансиране по Програма „Спорт за деца и ученици“ и спечели проекта на тема: „Здраве чрез игра и спорт“. Периодът на реализация беше от 01.08.2025 г. до 21.11.2025 г.

В проекта се включиха 190 деца от втора, трета и четвърта възрастова група, както и родители. Проведени са спортни игри, образователни модули, викторина, спортен празник, забавни състезателни игри, изложба „Обичам фитнес и спорт“, представяща детски рисунки, посветени на темата, поставяне на детски фитнес уреди по групите. Всичките тези дейности са насочени към здравословния начин на живот. 
Степента на изпълнение на дейностите е 100%, всички планирани мероприятия са проведени по график, с активно участие и висока мотивация от страна на децата и педагогическия екип. 

Проектът допринесе за изграждане на здравословни навици, емоционално благополучие и позитивна среда в детската градина.
Екипът на ДГ №167 благодари на Столична община за подкрепата и възможността да развиваме активния и здравословен начин на живот при децата още от най-ранна възраст.
